
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 3250 

4 Δεκεμβρίου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση και συμπλήρωση της υπ’ αριθ. Δ6Α 
1058824 ΕΞ 2014/08-04-2014 (Β' 865, 1079 και 
1846) απόφασης του Γενικού Γραμματέα Δημο¬ 
σίων Εσόδων του Υπουργείου Οικονομικών, ως 
προς τις Διευθύνσεις Στρατηγικού Σχεδιασμού 
και Οικονομικής Διοίκησης, Επίλυσης Διαφορών 
και Εφαρμογής της Φορολογικής Πολιτικής και 

Νομοθεσίας». 1 

Συμπλήρωση της υπ’ αριθμ. ΦΓ10/63142/18.9.2014 (ΦΕΚ 
Β' 2504/22.9.2014) αποφάσεως του Προέδρου του 
Ελεγκτικού Συνεδρίου «Περί συγκροτήσεως των 
Κλιμακίων προληπτικού ελέγχου δαπανών του 
Ελεγκτικού Συνεδρίου για το δικαστικό έτος 2014 
- 2015», όπως τροποποιήθηκε και συμπληρώθηκε 


μεταγενέστερα. 2 

ΑΠΟΦΑΣΕΙ Σ 

Αριθμ. Δ.ΟΡΓ.Α 1159205ΕΞ2014 (1) 


Τροποποίηση και συμπλήρωση της υπ’ αριθ. Δ6Α1058824 
ΕΞ 2014/08-04-2014 (Β' 865, 1079 και 1846) απόφα¬ 
σης του Γενικού Γραμματέα Δημοσίων Εσόδων του 
Υπουργείου Οικονομικών, ως προς τις Διευθύνσεις 
Στρατηγικού Σχεδιασμού και Οικονομικής Διοίκησης, 
Επίλυσης Διαφορών και Εφαρμογής της Φορολογι¬ 
κής Πολιτικής και Νομοθεσίας». 

Η ΓΕΝΙΚΗ ΓΡΑΜΜΑΤΕΑΣ ΔΗΜΟΣΙΩΝ ΕΣΟΔΩΝ 
ΤΟΥ ΥΠΟΥΡΓΕΙΟΥ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Της υποπαραγράφου γ' της παρ. 5 του άρθρου 55 
του ν. 4002/2011 «Τροποποίηση της συνταξιοδοτικής 
νομοθεσίας του Δημοσίου - Ρυθμίσεις για την ανάπτυξη 
και τη δημοσιονομική εξυγίανση - Θέματα αρμοδιότητας 
Υπουργείων Οικονομικών, Πολιτισμού και Τουρισμού και 
Εργασίας και Κοινωνικής Ασφάλισης» (Α' 180), όπως 
προστέθηκε με την παρ. 9 του άρθρου 4 του ν. 4038/2012 
«Επείγουσες ρυθμίσεις που αφορούν την εφαρμογή του 
μεσοπρόθεσμου πλαισίου δημοσιονομικής στρατηγικής 
2012-2015» (Α' 14), συμπληρώθηκε με δεύτερο εδάφιο, με 


την παρ. 2 του άρθρου 35 του ν. 4141/2013 «Επενδυτικά 
εργαλεία ανάπτυξης, παροχή πιστώσεων και άλλες δι¬ 
ατάξεις» (Α' 81), το οποίο αντικαταστάθηκε με την περ. 
4 της υποπαραγράφου Β1 της παραγράφου Β του άρ¬ 
θρου πρώτου του ν. 4152/2013 «Επείγοντα μέτρα εφαρ¬ 
μογής των νόμων 4046/2012, 4093/2012 και 4127/2013» 
(Α' 107) και συμπληρώθηκε με την παρ. 5 του άρθρου 
178 του ν. 4261/2014 «Πρόσβαση στη δραστηριότητα 
των πιστωτικών ιδρυμάτων και προληπτική εποπτεία 
πιστωτικών ιδρυμάτων και επιχειρήσεων (ενσωμάτωση 
Οδηγίας 2013/36/ΕΕ), κατάργηση του ν. 3601/2007 και 
άλλες διατάξεις» (Α' 107), σε συνδυασμό με τις διατάξεις 
της υποπαραγράφου δ' της παρ. 6 του άρθρου 54 του 
ν. 4178/2013 (Α' 174), όπως τροποποιήθηκε με τις διατά¬ 
ξεις του άρθρου 27 του ν. 4210/2013 (Α' 254) και ισχύει. 

β) Των υποπαραγράφων δ' και ε' της παρ. 7 του άρ¬ 
θρου 34 του ν. 4141/2013 (Α' 81), όπως προστέθηκαν με 
τις διατάξεις της περ. 7 της υποπαραγράφου Δ1 της 
παραγράφου Δ' του άρθρου πρώτου του ν. 4152/2013. 

γ) Των άρθρων 1, 2, 6 και 21 της υπ’ αριθ. Δ6Α 1058824 
ΕΞ 2014/08-04-2014 απόφασης του Γενικού Γραμματέα 
Δημοσίων Εσόδων του Υπουργείου Οικονομικών «Ανα¬ 
καθορισμός της εσωτερικής διάρθρωσης και των αρμο¬ 
διοτήτων οργανικών μονάδων της Γ ενικής Γ ραμματείας 
Δημοσίων Εσόδων του Υπουργείου Οικονομικών και 
μετονομασία ορισμένων από αυτές» (Β' 865, 1079 και 
1846), όπως τροποποιήθηκε και ισχύει. 

δ) Των άρθρων 54, 55, 59 και 74 του π.δ. 111/2014 «Ορ¬ 
γανισμός του Υπουργείου Οικονομικών» (Α' 178), όπως 
τροποποιήθηκε και ισχύει. 

ε) Της υποπαραγράφου Ε.2 της παραγράφου Ε του άρ¬ 
θρου πρώτου του ν. 4093/2012 «Εγκριση Μεσοπρόθεσμου 
Πλαισίου Δημοσιονομικής Στρατηγικής 2013-2016-Επεί- 
γοντα Μέτρα Εφαρμογής του ν. 4046/2012 και του Με¬ 
σοπρόθεσμου Πλαισίου Δημοσιονομικής Στρατηγικής 
2013-2016» (Α'222), όπως ισχύει. 

στ) Του άρθρου 90 του κώδικα νομοθεσίας για την Κυ¬ 
βέρνηση και τα κυβερνητικά όργανα, ο οποίος κυρώθηκε 
με το άρθρο πρώτο του π.δ. 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
Όργανα» (Α' 98). 

2. Το υπ’ αριθ. ΔΟΑ/Φ.4.2/30564/28-11-2014 έγγραφο, με 
το οποίο εκφράζεται η γνώμη του Γ ενικού Γ ραμματέα 
του Υπουργείου Διοικητικής Μεταρρύθμισης και Ηλε¬ 
κτρονικής Διακυβέρνησης. 

3. Την υπ’ αριθ. Δ6Α 1015213 ΕΞ 2013/28-1-2013 από¬ 
φαση του Υπουργού Οικονομικών και του Υφυπουργού 
Οικονομικών «Μεταβίβαση αρμοδιοτήτων στον Γενικό 
Γραμματέα της Γενικής Γραμματείας Δημοσίων Εσόδων 
του Υπουργείου Οικονομικών» (Β' 130 και Β' 372), όπως 
τροποποιήθηκε, συμπληρώθηκε και ισχύει. 

4. Την ανάγκη: 

α) σύστασης, στην Διεύθυνση Στρατηγικού Σχεδιασμού 
και Οικονομικής Διοίκησης της Γενικής Γ ραμματείας Δη¬ 
μοσίων Εσόδων (Γ.Γ.Δ.Ε.), Αυτοτελούς Γραφείου Υπο¬ 
στήριξης Επενδύσεων και Επιχειρηματικότητας, για τον 
εντοπισμό προβλημάτων που προκύπτουν σε θέματα 
αρμοδιότητας της Γ.Γ.Δ.Ε. και την υποβολή προτάσεων 
επίλυσης αυτών, καθώς και για την σχετική πληροφόρηση 
των επιχειρηματιών ή των υποψήφιων επενδυτών, 

β) μεταφοράς της έδρας δύο (2) Τμημάτων Επανε¬ 
ξέτασης της Υποδιεύθυνσης Επανεξέτασης της Διεύ¬ 
θυνσης Επίλυσης Διαφορών της Γ.Γ.Δ.Ε., από τον νομό 
Αττικής στην Περιφερειακή Ενότητα Θεσσαλονίκης και 
της υπαγωγής τους απευθείας στον Προϊστάμενο της 
Διεύθυνσης και 

γ) υπαγωγής του Αυτοτελούς Τμήματος Γ' -Επιστρο¬ 
φής Φ.Π.Α. σε Επιχειρήσεις Εγκατεστημένες εντός και 
εκτός Ευρωπαϊκής'Ενωσης της Διεύθυνσης Εφαρμογής 
της Φορολογικής Πολιτικής και Νομοθεσίας της Γενι¬ 
κής Διεύθυνσης Φορολογικής Διοίκησης της Γ.Γ.Δ.Ε., 
απευθείας στον Προϊστάμενο της Υποδιεύθυνσης Β'- 
Έμμεσης Φορολογίας της ίδιας Διεύθυνσης. 

5. Το γεγονός ότι, από τις διατάξεις της παρούσας 
απόφασης, δεν προκαλείται δαπάνη σε βάρος του Κρα¬ 
τικού Προϋπολογισμού, αποφασίζουμε: 

Α. Συνιστούμε, από 1-1-2015, στην Διεύθυνση Στρα¬ 
τηγικού Σχεδιασμού και Οικονομικής Διοίκησης της 
Γενικής Γραμματείας Δημοσίων Εσόδων (Γ.Γ.Δ.Ε.) του 
Υπουργείου Οικονομικών, ένα (1) Γ ραφείο, με τίτλο «Αυ¬ 
τοτελές Γ ραφείο Υποστήριξης Επενδύσεων και Επιχει¬ 
ρηματικότητας», υπαγόμενο απευθείας στον Προϊστά¬ 
μενο της Διεύθυνσης και τροποποιούμε το άρθρο 2 της 
υπ’ αριθ. Δ6Α 1058824 ΕΞ2014/8-4-2014 (Β'865,1079 και 
1846) απόφασής μας «Ανακαθορισμός της εσωτερικής 
διάρθρωσης και των αρμοδιοτήτων οργανικών μονά¬ 
δων της Γ ενικής Γ ραμματείας Δημοσίων Εσόδων του 
Υπουργείου Οικονομικών και μετονομασία ορισμένων 
από αυτές», ως εξής: 

1) Αντικαθιστούμε την παράγραφο 3 αυτού, ως κα¬ 
τωτέρω: 

«3. Η Διεύθυνση Στρατηγικού Σχεδιασμού και Οικο¬ 
νομικής Διοίκησης διαρθρώνεται σε τρία (3) Τμήματα 
και ένα (1) Αυτοτελές Γ ραφείο, το οποίο υπάγεται στον 
Προϊστάμενο αυτής, ως κατωτέρω: 

α) Τμήμα Α'- Στρατηγικού Σχεδιασμού και Παρακο¬ 
λούθησης Απόδοσης 

β) Τμήμα Β' - Οικονομικής Διοίκησης και Ανάλυσης 
Εσόδων 

γ) Τμήμα Γ'- Διοίκησης και Συντονισμού Έργων 

δ) Αυτοτελές Γ ραφείο Υποστήριξης Επενδύσεων και 
Επιχειρηματικότητας» 

2) Τροποποιούμε την παράγραφο 4 αυτού, ως εξής: 

α) Αντικαθιστούμε το πρώτο εδάφιο, ως κατωτέρω: 

«4. Οι αρμοδιότητες της Διεύθυνσης Στρατηγικού 

Σχεδιασμού και Οικονομικής Διοίκησης κατανέμονται 
μεταξύ των Τ μημάτων και του Αυτοτελούς Γ ραφείου 
της, ως κάτωθι:» 


β) Προσθέτουμε νέα υποπαράγραφο IV, ως κατωτέρω: 

«4. IV. Αυτοτελές Γραφείο Υποστήριξης Επενδύσεων 
και Επιχειρηματικότητας 

(α) Η παροχή πληροφοριών και διευκρινίσεων σε υπο¬ 
ψήφιους επενδυτές, καθώς και συμβουλευτικών υπη¬ 
ρεσιών σε αυτούς, που αφορούν στο εκάστοτε ισχύον 
θεσμικό πλαίσιο σχετικά με θέματα αρμοδιότητας της 
Γ.Γ.Δ.Ε., καθώς και στις αντίστοιχες διαδικασίες. 

(β) Η μελέτη προτάσεων και η υποβολή εισηγήσε¬ 
ων για την νομοθετική ρύθμιση φορολογικών θεμάτων, 
που επηρεάζουν τις επενδύσεις και τις επιχειρηματικές 
δραστηριότητες, καθώς και η υποβολή προτάσεων για 
την προσαρμογή του σχετικού θεσμικού πλαισίου, σε 
συνεργασία με το Αυτοτελές Τμήμα Α'- Ανάλυσης Πο¬ 
λιτικής της Διεύθυνσης Εφαρμογής της Φορολογικής 
Πολιτικής και Νομοθεσίας της Γ ενικής Διεύθυνσης Φο¬ 
ρολογικής Διοίκησης. 

(γ) Η μέριμνα για την ανάρτηση στον διαδικτυακό 
τόπο της Γ.Γ.Δ.Ε., πληροφοριών και οδηγιών προς τους 
υποψήφιους επενδυτές, για την έγκαιρη και έγκυρη δι¬ 
άχυση της πληροφόρησης σε όλους τους ενδιαφερομέ¬ 
νους, σε συνεργασία με τις αρμόδιες, για την έγκριση 
του περιεχομένου και την διαχείριση κάθε θεματικού 
διαδικτυακού τόπου, υπηρεσίες της Γ.Γ.Δ.Ε.. 

(δ) Η διαβούλευση με επιχειρηματικούς φορείς της 
αγοράς για τον εντοπισμό προβλημάτων και η υπο¬ 
βολή προτάσεων διόρθωσης των σχετικών αδυναμιών, 
είτε αυτές άπτονται του θεσμικού πλαισίου, είτε των 
διαδικασιών. 

(ε) Ο συντονισμός των αρμόδιων Υπηρεσιών της 
Γ.Γ.Δ.Ε., για την επίλυση θεμάτων, που προκύπτουν 
σχετικά με τις επενδύσεις και την επιχειρηματικότητα 
και για την επίσπευση των διαδικασιών επίλυσής τους. 

(στ) Η συνεργασία με το Αυτοτελές Τ μήμα Φορολογι¬ 
κών Κινήτρων της Γ ενικής Γ ραμματείας Στρατηγικών και 
Ιδιωτικών Επενδύσεων του Υπουργείου Ανάπτυξης και 
Ανταγωνιστικότητας και με λοιπές συναρμόδιες Υπη¬ 
ρεσίες του Υπουργείου Οικονομικών ή άλλων Φορέων. 

(ζ) Η διοργάνωση συναντήσεων με στελέχη συναρμό- 
διων Υπουργείων και Φορέων για την συνεργασία και 
την ανταλλαγή απόψεων, στα πλαίσια βελτίωσης του 
επιχειρηματικού περιβάλλοντος και της δημιουργίας 
φιλικού κλίματος μεταξύ της Φορολογικής Διοίκησης 
και των Επιχειρηματιών.» 

Β.Ι. Ορίζουμε την 1-1-2015, ως ημερομηνία έναρξης λει¬ 
τουργίας των Τμημάτων Α5' και Α6'της Υποδιεύθυνσης 
Επανεξέτασης της Διεύθυνσης Επίλυσης Διαφορών. 

II. Μεταφέρουμε, από 1-1-2015, την έδρα των Τμημά¬ 
των «Επανεξέτασης Α9' και ΑΙΟ'» της Υποδιεύθυνσης 
Επανεξέτασης της Διεύθυνσης Επίλυσης Διαφορών της 
Γ ενικής Γ ραμματείας Δημοσίων Εσόδων (Γ.Γ.Δ.Ε.) του 
Υπουργείου Οικονομικών, από τον νομό Αττικής στην 
Περιφερειακή Ενότητα Θεσσαλονίκης, τα αποσπούμε 
από την Υποδιεύθυνση Επανεξέτασης, τα υπαγάγου¬ 
με απευθείας στον Προϊστάμενο της Διεύθυνσης, τα 
μετονομάζουμε σε «Αυτοτελές Τμήμα Επανεξέτασης» 
και σε «Αυτοτελές Τμήμα Επανεξέτασης, Νομικής και 
Διοικητικής Υποστήριξης», αντίστοιχα και τροποποιούμε 
το άρθρο 6 της υπ’ αριθ. Δ6Α 1058824 ΕΞ2014/8-4-2014 
απόφασής μας, ως εξής: 

1) Αντικαθιστούμε την παράγραφο 3 αυτού, ως κα¬ 
τωτέρω: 

«3. Η Διεύθυνση Επίλυσης Διαφορών, η οποία έχει 
έδρα τον Νομό Αττικής, διαρθρώνεται σε δύο (2) Υπο¬ 
διευθύνσεις και δεκατρία (13) Τμήματα, από τα οποία τα 
τρία (3) Αυτοτελή, υπαγόμενα απευθείας στον Προϊστά¬ 
μενο της Διεύθυνσης, δύο (2) εκ των οποίων εδρεύουν 
εκτός της έδρας της Διεύθυνσης, στην Περιφερειακή 
Ενότητα Θεσσαλονίκης, ως κατωτέρω: 

Α. Υποδιεύθυνση Επανεξέτασης 
Τμήματα ΑΙ' έως Α8' Επανεξέτασης 
Β. Υποδιεύθυνση Νομικών Θεμάτων 
Τμήματα ΒΥ και Β2' Νομικής Υποστήριξης, 

Γ. Τμήματα υπαγόμενα απευθείας στον Προϊστάμενο 
της Διεύθυνσης 

α) Αυτοτελές Τμήμα Διοικητικής Υποστήριξης 
β) Αυτοτελές Τμήμα Επανεξέτασης, με έδρα την Πε¬ 
ριφερειακή Ενότητα Θεσσαλονίκης 
γ) Αυτοτελές Τμήμα Επανεξέτασης, Νομικής και 
Διοικητικής Υποστήριξης, με έδρα την Περιφερειακή 
Ενότητα Θεσσαλονίκης, το οποίο διαρθρώνεται στα 
κατωτέρω Γ ραφεία: 

(αα) Γ ραφείο Επανεξέτασης 

(ββ) Γ ραφείο Νομικής Υποστήριξης 

(γγ) Γ ραφείο Διοικητικής Υποστήριξης» 

2) Τροποποιούμε την παράγραφο 4 αυτού, ως εξής: 
α) Αντικαθιστούμε τον τίτλο της υποπαραγράφου Α., 
ως κατωτέρω: 

«Α. ΥΠΟΔΙΕΥΘΥΝΣΗ ΕΠΑΝΕΞΕΤΑΣΗΣ 
Τμήματα ΑΙ' έως Α8' Επανεξέτασης» 
β) Διαγράφουμε την περίπτωση ϋ. της υποπαραγρά- 
φου Α. και απαλείφουμε πριν από την υποπερίπτωση 
(α) αυτής την περίπτωση ί.. 

γ) Αντικαθιστούμε το δεύτερο εδάφιο της περίπτωσης 
ίϋ. της υποπαραγράφου Β., ως κατωτέρω: 

«Στην περίπτωση αυτή θα τους παρέχουν την συνδρο¬ 
μή τους επί ελεγκτικών ζητημάτων, που ανακύπτουν, τα 
Τμήματα ΑΙ' έως Α8' Επανεξέτασης.» 

δ) Αντικαθιστούμε την υποπαράγραφο Γ., ως κατω¬ 
τέρω: 

«Γ. ΤΜΗΜΑΤΑ ΥΠΑΓΟΜΕΝΑ ΑΠΕΥΘΕΙΑΣ ΣΤΟΝ ΠΡΟ¬ 
ΪΣΤΑΜΕΝΟ ΤΗΣ ΔΙΕΥΘΥΝΣΗΣ 

I. Αυτοτελές Τμήμα Διοικητικής Υποστήριξης 

(α) Η καταγραφή και η παρακολούθηση των υποθέσε¬ 
ων ενδικοφανών προσφυγών, που διαβιβάζονται προς 
εξέταση στην Διεύθυνση, καθώς και των υποθέσεων 
αρμοδιότητας αυτής, που εισάγονται ενώπιον των Δι¬ 
οικητικών Δικαστηρίων. 

(β) Η τήρηση του αρχείου των υποθέσεων και των 
εγγράφων της Διεύθυνσης και η μέριμνα για την κοι¬ 
νοποίηση των αποφάσεων και των εγγράφων αυτής. 

(γ) Ο σχεδιασμός, η διαχείριση και η παρακολούθηση 
της απόδοσης της διαδικασίας επίλυσης διαφορών. 

(δ) Η αξιοποίηση των υφιστάμενων μηχανογραφικών 
εφαρμογών της Γ.Γ.Δ.Ε. και εν γένει του Υπουργείου 
Οικονομικών, η διατύπωση προτάσεων για νέες μηχα¬ 
νογραφικές εφαρμογές και η τήρηση των απαιτούμενων 
στατιστικών στοιχείων. 

(ε) Η διοικητική και γραμματειακή υποστήριξη της 
Διεύθυνσης. 

II. Αυτοτελές Τμήμα Επανεξέτασης 

Το Τ μήμα ασκεί καθ’ ύλην αρμοδιότητες ίδιες με τις 
αρμοδιότητες που ασκούν τα Τμήματα ΑΥ έως Α8' 
Επανεξέτασης της Υποδιεύθυνσης Επανεξέτασης, για 
τις υποθέσεις φορολογουμένων που υπάγονται στις 


κατωτέρω Δ.Ο.Υ., εκτός αυτών που προέρχονται από 
πράξεις που εκδίδονται από το Κέντρο Ελέγχου Φο- 
ρολογουμένων Μεγάλου Πλούτου (Κ.Ε.ΦΟ.ΜΕ.Π.) και το 
Κέντρο Ελέγχου Μεγάλων Επιχειρήσεων (Κ.Ε.ΜΕ.ΕΠ.): 

α) στις Δ.Ο.Υ. της Φορολογικής Περιφέρειας Θεσσα¬ 
λονίκης, εκτός των υπαγομένων στις Δ.Ο.Υ. των νομών 
της Θεσσαλίας και 

β) στις Δ.Ο.Υ. μόνο των νομών της Ηπείρου, από τις 
υπαγόμενες στην Φορολογική Περιφέρεια Πατρών. 

III. ΑΥΤΟΤΕΛΕΣ ΤΜΗΜΑ ΕΠΑΝΕΞΕΤΑΣΗΣ, ΝΟΜΙΚΗΣ και 
ΔΙΟΙΚΗΤΙΚΗΣ ΥΠΟΣΤΗΡΙΞΗΣ 
Οι αρμοδιότητες του Τμήματος κατανέμονται μεταξύ 
των Γ ραφείων του, ως εξής: 

(α) Γ ραφείο Επανεξέτασης 

Το Γραφείο ασκεί τις ίδιες ακριβώς αρμοδιότητες 
με τις αρμοδιότητες που ασκεί το Αυτοτελές Τμήμα 
Επανεξέτασης της Διεύθυνσης. 

(β) Γ ραφείο Νομικής Υποστήριξης 
ί. (αα) Η υποστήριξη του Αυτοτελούς Τμήματος Επα¬ 
νεξέτασης και του Γ ραφείου Επανεξέτασης του ίδιου 
Τμήματος, επί θεμάτων νομικής φύσης και επί ερμηνευ¬ 
τικών ζητημάτων, που προκύπτουν κατά την εξέταση 
των ενδικοφανών προσφυγών. 

(ββ) Η αποστολή του διοικητικού φακέλου με αναλυτι¬ 
κή έκθεση απόψεων για τους προβαλλόμενους νομικούς 
και πραγματικούς ισχυρισμούς, σε περίπτωση άσκησης 
προσφυγής κατά των αποφάσεων του Αυτοτελούς Τμή¬ 
ματος Επανεξέτασης και του Γ ραφείου Επανεξέτασης 
του ίδιου Τμήματος, ενώπιον των διοικητικών Δικαστη¬ 
ρίων και η εν γένει υποστήριξη των υποθέσεων αυτών. 

ϋ. Ο Προϊστάμενος του Αυτοτελούς Τμήματος Επανε¬ 
ξέτασης, Νομικής και Διοικητικής Υποστήριξης μπορεί 
να αναθέτει την εξέταση αιτημάτων αναστολής της 
καταβολής του 50% του αμφισβητούμενου ποσού της 
πράξης και στο Γραφείο Νομικής Υποστήριξης. Στην 
περίπτωση αυτή θα του παρέχουν την συνδρομή τους 
επί ελεγκτικών ζητημάτων, που ανακύπτουν το Αυτοτε¬ 
λές Τμήμα Επανεξέτασης και το Γ ραφείο Επανεξέτασης 
του ίδιου Τμήματος. 

(γ) Γ ραφείο Διοικητικής Υποστήριξης 
(αα) Η καταγραφή και η παρακολούθηση των υποθέ¬ 
σεων ενδικοφανών προσφυγών, που διαβιβάζονται προς 
εξέταση στο Αυτοτελές Τμήμα Επανεξέτασης και στο 
Αυτοτελές Τμήμα Επανεξέτασης, Νομικής και Διοικητι¬ 
κής Υποστήριξης, καθώς και των υποθέσεων αρμοδιό¬ 
τητας αυτών, που εισάγονται ενώπιον των Διοικητικών 
Δικαστηρίων. 

(ββ) Η τήρηση του αρχείου των υποθέσεων και των 
εγγράφων του Αυτοτελούς Τ μήματος Επανεξέτασης και 
του Αυτοτελούς Τμήματος Επανεξέτασης, Νομικής και 
Διοικητικής Υποστήριξης, η μέριμνα για την κοινοποίηση 
των αποφάσεων και των εγγράφων αυτών, καθώς και η 
διοικητική και γραμματειακή τους υποστήριξη.». 

3) Προσθέτουμε νέα παράγραφο 5 αυτού, ως κατω¬ 
τέρω: 

«5. Οι υποθέσεις ανατίθενται στα Τμήματα Επανεξέ¬ 
τασης ΑΥ έως Α8'της Υποδιεύθυνσης Επανεξέτασης, με 
πράξη του Προϊσταμένου της Διεύθυνσης. 

Ειδικότερα, οι υποθέσεις αρμοδιότητας των δύο (2) 
Αυτοτελών Τμημάτων, με έδρα την Περιφερειακή Ενό¬ 
τητα Θεσσαλονίκης ανατίθενται με πράξη του Προϊ¬ 
σταμένου του Αυτοτελούς Τμήματος Επανεξέτασης, 
Νομικής και Διοικητικής Υποστήριξης στο Γ ραφείο Επα- 

νεξέτασης του ίδιου Τμήματος ή στο Αυτοτελές Τμήμα 
Επανεξέτασης.» 

4) Αναριθμούμε την παράγραφο 5 αυτού σε 6 και την 
τροποποιούμε, ως κατωτέρω: 

«6. Η ημερομηνία έναρξης λειτουργίας των Τμημάτων 
Επανεξέτασης Α7' έως Α8' της Υποδιεύθυνσης Επανε¬ 
ξέτασης ορίζεται με άλλη απόφασή μας.» 

Γ. Μετονομάζουμε, δέκα (10) ημέρες από την δημοσί¬ 
ευση της παρούσας απόφασης, το «Αυτοτελές Τμήμα 
Γ'- Επιστροφής Φ.Π.Α. σε Επιχειρήσεις Εγκατεστημένες 
εντός και εκτός Ευρωπαϊκής Ένωσης» της Διεύθυνσης 
Εφαρμογής της Φορολογικής Πολιτικής και Νομοθε¬ 
σίας της Γενικής Διεύθυνσης Φορολογικής Διοίκησης 
της Γ ενικής Γ ραμματείας Δημοσίων Εσόδων (Γ.Γ.Δ.Ε.), 
σε «Τμήμα Γ' - Επιστροφής Φ.Π.Α. σε Επιχειρήσεις 
Εγκατεστημένες εντός και εκτός Ευρωπαϊκής Ένωσης» 
και το μεταφέρουμε στην Υποδιεύθυνση Β' - Έμμεσης 
Φορολογίας της ίδιας Διεύθυνσης, στην οποία περιέρ¬ 
χονται και οι αρμοδιότητές του και τροποποιούμε το 
άρθρο 21 της αριθ. Δ6Α 1058824 ΕΞ 2014/08-04-2014 
απόφασής μας, όπως τροποποιήθηκε με την αριθ. Δ6Α 
1143797ΕΞ2014/24-10-2014 (Β' 2912) όμοια, ως εξής: 

1) Αντικαθιστούμε το πρώτο εδάφιο και τις υποπα- 
ραγράφους Β' και Δ' της παραγράφου 3 αυτού, ως 
κατωτέρω: 

«3. Η Διεύθυνση Εφαρμογής της Φορολογικής Πολι¬ 
τικής και Νομοθεσίας διαρθρώνεται σε τρεις (3) Υπο¬ 
διευθύνσεις και εννέα (9) Τμήματα, από τα οποία τα 
δύο (2) είναι Αυτοτελή και υπάγονται απευθείας στον 
Προϊστάμενο της Διεύθυνσης, ως κατωτέρω:». 

«3. Β. Υποδιεύθυνση Β' -Έμμεσης Φορολογίας 
α) Τμήμα Α' - Φ.Π.Α. 

β) Τμήμα Β' - Τελών και Ειδικών Φορολογιών (Τ.& Ε.Φ.) 
γ) Τ μήμα Γ'- Επιστροφής Φ.Π.Α. σε Επιχειρήσεις Εγκα¬ 
τεστημένες εντός και εκτός Ευρωπαϊκής Ένωσης». 

«3. Δ. Τμήματα, υπαγόμενα απευθείας στον Προϊστά¬ 
μενο της Διεύθυνσης 

α) Αυτοτελές Τ μήμα Α' - Ανάλυσης Πολιτικής 
β) Αυτοτελές Τ μήμα Β' - Κώδικα Φορολογικής Απει¬ 
κόνισης Συναλλαγών (Κ.Φ.Α.Σ.)» 

2) Διαγράφουμε την περίπτωση III. της υποπαραγρά- 
φου Δ' της παραγράφου 4 αυτού, την μεταφέρουμε και 
την προσθέτουμε ως περίπτωση ΙΙΙ' στην υποπαράγρα- 
φο Β' της ίδιας παραγράφου, ως κατωτέρω: 

«4.-Β.-ΙΙΙ. Τμήμα Γ'- Επιστροφής Φ.Π.Α. σε Επιχειρήσεις 
Εγκατεστημένες εντός και εκτός Ευρωπαϊκής Ένωσης 
(α) Η εκτέλεση των επιστροφών Φ.Π.Α. σε επιχειρήσεις 
εγκατεστημένες εκτός Ελλάδος (εντός ή εκτός Ε.Ε.). 

(β) Η διαβίβαση σε άλλα κράτη - μέλη των αιτήσε¬ 
ων επιστροφής Φ.Π.Α., επιχειρήσεων εγκατεστημένων 
στην Ελλάδα και η παρακολούθηση της διαδικασίας 
επιστροφής. 

(γ) Η έκδοση αποφάσεων επιστροφής Φ.Π.Α.. 

(δ) Η έκδοση καταστάσεων πληρωμών για την εκτα- 
μίευση των ποσών επιστροφής, σε συνεργασία με τις 


αρμόδιες υπηρεσίες της Γ.Γ.Δ.Ε., του Γ.Λ.Κ. και με την 
Τράπεζα της Ελλάδος.». 

3) Όπου στις κείμενες διατάξεις αναφέρεται το «Τμήμα 
ΣΤ'- Επιστροφής Φ.Π.Α. σε Επιχειρήσεις Εγκατεστημένες 
εντός και εκτός Ευρωπαϊκής Ένωσης» της Δ.Ο.Υ. Κατοί¬ 
κων Εξωτερικού, στο εξής νοείται το «Τμήμα Γ'- Επι¬ 
στροφής Φ.Π.Α. σε Επιχειρήσεις Εγκατεστημένες εντός 
και εκτός Ευρωπαϊκής Ένωσης» της Υποδιεύθυνσης Β'- 
Έμμεσης Φορολογίας της Διεύθυνσης Εφαρμογής της 
Φορολογικής Πολιτικής και Νομοθεσίας της Γενικής 
Διεύθυνσης Φορολογικής Διοίκησης της Γ.Γ.Δ.Ε.. 

Δ. Κατά τα λοιπά ισχύει η υπ’ αριθ. Δ6Α 1058824 
ΕΞ2014/8-4-2014 (Β'865, 1079 και 1846) απόφασή μας, 
όπως τροποποιήθηκε. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Δεκεμβρίου 2014 

Η Γ ενική Γ ραμματέας 
Δημοσίων Εσόδων 

ΑΙΚΑΤΕΡΙΝΗ ΣΑΒΒΑΪΔΟΥ 
-♦- 

Αριθμ. ΦΓ10/84219 (2) 

Συμπλήρωση της υπ’ αριθμ. ΦΓ10/63142/18.9.2014 (ΦΕΚ Β' 
2504/22.9.2014) αποφάσεως του Προέδρου του Ελε¬ 
γκτικού Συνεδρίου «Περί συγκροτήσεως των Κλιμα¬ 
κίων προληπτικού ελέγχου δαπανών του Ελεγκτικού 
Συνεδρίου για το δικαστικό έτος 2014 - 2015», όπως 
τροποποιήθηκε και συμπληρώθηκε μεταγενέστερα. 

Ο ΠΡΟΕΔΡΟΣ 

ΤΟΥ ΕΛΕΓΚΤΙΚΟΥ ΣΥΝΕΔΡΙΟΥ 

Έχοντας υπόψη: 

1. Τις διατάξεις των άρθρων 6 παρ. 1 και 3, 8 παρ. 3 
και 32 παρ. 1 και 5 του ν. 4129/2013 «Κύρωση του Κώδικα 
Νόμων για το Ελεγκτικό Συνέδριο» (ΦΕΚ Α' 52). 

2. Την υπ’ αριθμ. ΦΓ8/22043/4.4.2012 (ΦΕΚ Β' 1213/ 
11.4.2012) απόφαση περί συστάσεως Κλιμακίων προλη¬ 
πτικού ελέγχου δαπανών. 

3. Τις ανάγκες της Υπηρεσίας, αποφασίζουμε: 

Συμπληρώνουμε την υπ’ αριθμ. ΦΓ10/63142/18.9.2014 

(ΦΕΚ Β' 2504/22.9.2014) απόφασή μας «Περί συγκρο¬ 
τήσεως των Κλιμακίων προληπτικού ελέγχου δαπα¬ 
νών του Ελεγκτικού Συνεδρίου για το δικαστικό έτος 
2014 - 2015», όπως τροποποιήθηκε και συμπληρώθηκε 
μεταγενέστερα και τοποθετούμε την Εισηγήτρια του 
Ελεγκτικού Συνεδρίου Δήμητρα Μαλαγάρη στο Κλιμά¬ 
κιο Προληπτικού Ελέγχου Δαπανών στο VII Τμήμα του 
Ελεγκτικού Συνεδρίου για το υπόλοιπο του δικαστικού 
έτους 2014 - 2015, ήτοι μέχρι 15.9.2015. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Δεκεμβρίου 2014 

Ο Πρόεδρος 
ΝΙΚΟΛΑΟΣ ΑΓΓΕΛΑΡΑΣ 

